



Projektas 2

VISUOMENĖS INFORMAVIMO ĮSTATYMO PAKEITIMO
ĮSTATYMAS

Vilnius
(Žin., 1996, Nr.71-1706, Nr. 82 – 1971, Nr. 121 – 2848; 1997, Nr. 12 –232, Nr. 67 – 1677, Nr. 91 – 2271; 1998, Nr. 8 - 166  )

 straipsnis. 

Pakeisti Lietuvos Respublikos visuomenės informavimo įstatymą ir jį išdėstyti taip:

“LIETUVOS RESPUBLIKOS VISUOMENĖS INFORMAVIMO ĮSTATYMAS

 SKYRIUS. 

 straipsnis. 
Šis įstatymas nustato viešosios informacijos rinkimo, rengimo, teikimo, skelbimo, 
platinimo tvarką ir viešosios informacijos rengėjų, platintojų, jų savininkų ir žurnalistų teises, pareigas ir atsakomybę.

 straipsnis.  

. Abonentas – asmuo, kuris pagal sutartį su transliuotoju priima televizijos ir (ar) radijo programas (toliau tekste – programos). 

. Asmenys - fiziniai  ir juridiniai asmenys, taip pat juridinio asmens teisių neturinčios įmonės. 

. Bendrasis priėmimo tinklas - radioelektroninių įrenginių ir skirstymo linijų visuma, naudojama antžeminės televizijos ir (ar) radijo stočių transliuojamoms programoms priimti ir perduoti skirstymo linijomis į ne daugiau kaip viename pastate esančių asmenų galinius įrenginius.

. Europos audiovizualiniai kūriniai - kūriniai, kurių gamybą  arba bendrą gamybą kontroliuoja Europos  fiziniai ir juridiniai asmenys (Direktyvoje 97/36/EC apibrėžta prasme). 

. Informacijos laisvė – įstatymais apibrėžta asmens teisė laisvai reikšti savo mintis ir įsitikinimus, ieškoti, gauti ir skleisti informaciją ir idėjas.

. Kabelinės (laidinės) televizijos, laidinio radijo tinklas – kabelinės (laidinės) skirstymo linijos ir kita įranga, skirta programoms ar programų paketams perduoti į galinius vartotojo įrenginius.

. Kanalas ( elektroninis ryšio kanalas) – erdvės ar kitos terpės elektromagnetinių resursų visuma, skirta programoms ar programų paketams perduoti.

. Laida – vientisa programos dalis, paprastai turinti savo pavadinimą, transliavimo laiką, autorius ir vedėjus.

. Mikrobangė daugiakanalė televizija (toliau tekste – MDTV) – programų paketo perdavimo sistema, pagrįsta belaide mikrobangų technologija. 

. Nepriklausomi kūrėjai - audiovizualinius kūrinius kuriantys asmenys, nepavaldūs transliuotojui ir nesusiję su juo turtiniais santykiais ar jungtine veikla. 

. Netiesioginė (paslėpta) reklama – informacija apie gamintoją ar paslaugos tiekėją, jo įmonės vardą ar veiklą, prekės, paslaugos ženklą, reklamos tikslu viešosios informacijos rengėjo ir (ar) platintojo sąmoningai pateikiama tokia forma, kad šios informacijos vartotojai gali nesuvokti, jog tai yra reklama. 
. Nuomonė – visuomenės informavimo priemonėse skelbiamos mintys, vertinimai bei pastabos apie reiškinius ar įvykius. Nuomonei neprivalomi tiesos kriterijai, bet ji turi būti pagrįsta faktais ir reiškiama etiškai. 
. Oficialus dokumentas – rašytinis, grafinis, garsinis, regimasis, kompiuterinės informacijos ar kitoks dokumentas, kuris yra susijęs su įstaigos veikla, įtrauktas į tos įstaigos apskaitą ir yra šios įstaigos sukurtas arba jos gautas. 
. Privati informacija – informacija apie asmeninį ir šeimos gyvenimą, asmens sveikatą, su asmens garbe ir orumu susijusi informacija.
. Programa  -  radijo arba televizijos stoties transliuojamų laidų visuma.
. Programų paketas – vienu ryšio kanalu perduodamų programų visuma.
. Radijo, televizijos stotis - radijo, televizijos siųstuvas kartu su anteniniais ir kitais įrenginiais, skirtas programoms siųsti.
. Reklama – bet kokia skatinanti pirkti, parduoti prekes, siūlanti nuomoti ar kitokią paslaugą informacija, už kurios paskleidimą reklamos užsakovas atlygina viešosios informacijos rengėjui, taip pat informacija, viešosios informacijos rengėjo ir (ar) platintojo skelbiama savireklamos tikslu. 
. Retransliavimas – trečiųjų šalių transliuojamų programų ar jų dalių priėmimas iš transliuotojų ir nepakeistų jų perdavimas vartotojams tuo pačiu metu.
. Rėmimas – finansinė  ar kitokia materialinė parama, kurią asmuo, nedalyvaujantis remiamo viešosios informacijos rengėjo ir (ar) platintojo veikloje, tiesiogiai arba netiesiogiai teikia viešosios informacijos rengėjui ir (ar) platintojui, siekdamas pagarsinti savo vardą, prekės ženklą, įvaizdį, veiklą ar jos produktus.

. Siuntimas – telekomunikacijų veiklos sritis, apimanti programos elektromagnetinių signalų perdavimą ryšio kanalu į vartotojų galinius įrenginius.

. Telekomunikacijų tinklas - informacijos perdavimo sistema ir (ar) komutavimo bei kiti įrenginiai, kurie užtikrina signalo perdavimą laidinėmis, radijo, optinėmis ar kitomis elektromagnetinėmis sistemomis, įskaitant kabelinės televizijos, MDTV ir bendrąjį televizijos priėmimo tinklus.

. Teleparduotuvė – reklamos rūšis, kai transliuotojas už tam tikrą atlyginimą transliuoja reklamos užsakovo tiesioginius siūlymus vartotojui pirkti prekes ar naudotis paslaugomis, tarp jų ir siūlymus įsigyti nekilnojamąjį turtą, perimti turtines teises ir įsipareigojimus.

. Televitrina – teleparduotuvės skelbimams transliuoti skirta nepertraukiama televizijos laida, trunkanti ne mažiau kaip 15 minučių.   

. Transliavimas – programų rengimas ir jų pirminis perdavimas vartotojams elektroninėmis ryšių priemonėmis. 

. Transliavimo ir (ar) retransliavimo licencija – Lietuvos radijo ir televizijos komisijos išduotas leidimas, suteikiantis jį turinčiam asmeniui teisę naudoti kanalą (radijo dažnį) programų transliavimui ir (ar) retransliavimui, pasitelkus savus telekomunikacijų tinklus ar pavienes radijo, televizijos stotis, arba naudotis trečiosios šalies teikiamomis siuntimo paslaugomis ir nustatantis tokio transliavimo ir (ar) retransliavimo sąlygas.

. Transliuotojas - transliavimo ir (ar) retransliavimo licenciją turintis (išskyrus Lietuvos nacionalinį radiją ir televiziją, kurių veikla nelicencijuojama) asmuo, kuris prisiima redakcinę atsakomybę už transliuojamas programas, pats jas parengia ir transliuoja arba leidžia jas, nepakeistas, siųsti trečiajai šaliai; nacionalinio masto transliuotojas – transliuotojas, kurio transliuojamos programos gali būti priimamos teritorijoje, kurioje gyvena daugiau negu pusė Lietuvos gyventojų; regioninio masto transliuotojas – transliuotojas, kurio transliuojamos programos  gali būti priimamos teritorijoje, kurioje gyvena daugiau negu vieno rajono ar miesto gyventojai; vietinis transliuotojas – transliuotojas, kurio transliuojamas programas gali priimti vieno miesto ar rajono gyventojai.

. Valstybės paslaptis – žinios, kurių rinkimo, rengimo ir platinimo tvarką nustato Valstybės  ir tarnybos paslapčių apsaugos įstatymas.

. Viešoji informacija - informacija, skirta viešai platinti ar kitaip viešai prieinama. Viešajai informacijai nepriskiriama privati informacija bei valstybės, tarnybos, profesinę, komercinę ar banko paslaptį sudaranti informacija.

. Viešosios informacijos rengėjas – leidykla, kino, garso ar vaizdo studija, agentūra, redakcija ar kitas asmuo, rengiantis viešąją informaciją.

. Viešosios informacijos platintojas – asmuo, transliuojantis, retransliuojantis, pardavinėjantis ar kitais būdais skleidžiantis  viešąją informaciją visuomenei.

. Viešosios informacijos rengėjo  ir (ar) platintojo savininkas – asmuo, nuosavybės teise vienas ar su kitais asmenimis valdantis viešosios informacijos rengėją ir  (ar) platintoją.

. Visuomenės informavimas - veikla, kuria visų žiniai pateikiama viešoji informacija. 

. Visuomenės informavimo priemonės - knygos, laikraščiai, žurnalai, biuleteniai ar kiti leidiniai, televizijos, radijo programos, kino ar kita garso ir vaizdo studijų produkcija, informacijos agentūrų pranešimai, elektroninėmis priemonėmis platinama informacija. Visuomenės informavimo priemonėms pagal šį įstatymą nepriskiriami leidiniai, kurių tiražas mažesnis kaip 100 egzempliorių, techniniai ir tarnybiniai dokumentai, vertybiniai popieriai, pusės spaudos lanko neviršijantys neperiodiniai reklamos leidiniai.

. Žinia – visuomenės informavimo priemonėse skelbiami faktai ar tiesa grindžiami duomenys. 

. Žurnalistas - asmuo, kuris profesionaliai renka, rengia ir teikia medžiagą viešosios informacijos rengėjui savo iniciatyva arba pagal sutartį ar jo įpareigotas. 

  straipsnis.  
. Lietuvos Respublikoje laiduojama Konstitucijoje, šiame ir kituose įstatymuose, Lietuvos Respublikos ratifikuotose tarptautinėse konvencijose bei sutartyse įtvirtinta informacijos laisvė.
. Viešosios informacijos rengėjai, platintojai, žurnalistai savo veikloje vadovaujasi Lietuvos Respublikos Konstitucija ir įstatymais, Lietuvos Respublikos ratifikuotomis tarptautinėmis sutartimis, taip pat humanizmo, lygybės, pakantos, pagarbos žmogui principais, gerbia žodžio, kūrybos ir sąžinės laisvę, nuomonių įvairovę, laikosi žurnalistų profesinės etikos normų, padeda plėtoti demokratiją, visuomenės atvirumą, skatina visuomenės pilietiškumą  ir valstybės pažangą, stiprina nepriklausomybę, ugdo tautinę kultūrą ir dorovę.
. Viešoji informacija  visuomenės informavimo priemonėse turi būti pateikiama teisingai, tiksliai ir nešališkai. Viešosios informacijos rengimas ir platinimas grindžiamas įstatymų nustatytais koncentracijos ir sąžiningos konkurencijos reikalavimais.
. Naudojimasis informacijos laisve gali būti saistomas tokių reikalavimų, sąlygų, apribojimų ar bausmių, kurias numato įstatymas ir kurios demokratinėje visuomenėje būtinos Lietuvos valstybės saugumo, teritorinio vientisumo, viešosios tvarkos interesams, konstitucinei santvarkai ginti, siekiant užkirsti kelią teisės pažeidimams ir nusikaltimams, žmonių sveikatai bei dorovei, taip pat kitų asmenų privačiam gyvenimui, orumui ar teisėms apsaugoti, užkirsti kelią konfidencialios informacijos atskleidimui ar teisminės valdžios autoritetui ir nešališkumui garantuoti.
. Už informacijos laisvės pažeidimus, taip pat už įstatymais nustatytų naudojimosi informacijos laisve apribojimų pažeidimus atsakoma šio ir kitų įstatymų nustatyta tvarka.
. Jokia šio įstatymo nuostata negali būti aiškinama kaip suteikianti teisę vykdyti kokią nors veiklą ar atlikti veiksmus, kuriais siekiama panaikinti informacijos laisvę ar apriboti naudojimąsi ja labiau, negu numatyta šiame ir kituose įstatymuose, taip pat pažeisti naudojimosi informacijos laisve sąlygas ar apribojimus, nustatytus vadovaujantis šio  straipsnio 4 dalimi.


 SKYRIUS. 

 straipsnis. 

. Kiekvienas asmuo turi teisę laisvai reikšti savo mintis ir įsitikinimus. Ši teisė apima laisvę laikytis savo nuomonės, įstatymų  nustatytomis sąlygomis ir tvarka rinkti, gauti ir skleisti informaciją bei idėjas.

. Lietuvoje laiduojamas nevaržomas priėmimas ir retransliavimas televizijos programų, kurios transliuojamos iš Europos konvenciją dėl televizijos be sienų ratifikavusių šalių laikantis reikalavimų, nustatytų Lietuvos Respublikos ratifikuotose tarptautinėse sutartyse. 

. Naudojimasis laisve reikšti įsitikinimus, gauti ir skleisti informaciją bei idėjas gali būti ribojamas šio įstatymo 3 straipsnio 4 dalyje nurodytais tikslais. 

 straipsnis. 
. Kiekvienas asmuo turi teisę:
) rinkti informaciją ir ją skelbti visuomenės informavimo priemonėse;
) neleisti skelbti savo parengtos informacijos, jeigu jos turinys redakcinio rengimo metu buvo iškreiptas;
) užsirašinėti, fotografuoti, filmuoti, naudotis garso ir vaizdo technikos priemonėmis, taip pat kitais būdais fiksuoti informaciją, išskyrus šio įstatymo 13 straipsnyje nurodytus atvejus;
) publikacijas ar laidas skelbti savo pavarde, slapyvardžiu ar anonimiškai.
. Niekas negali būti verčiamas platinti valstybinių ir savivaldybių institucijų bei įstaigų, kitų biudžetinių įstaigų informaciją, išskyrus įstatymų nustatytus atvejus.

 straipsnis. 
. Kiekvienas asmuo turi teisę gauti iš valstybinių ir savivaldybių institucijų bei įstaigų, kitų biudžetinių įstaigų viešąją informaciją apie jų veiklą, oficialius jų dokumentus (kopijas), taip pat minėtų įstaigų turimą privačią informaciją apie save.
. Valstybinės ir savivaldybių institucijos bei įstaigos turi informuoti visuomenę apie savo veiklą. Jos privalo Teisės gauti informaciją iš valstybinių ir savivaldybės įstaigų įstatymo bei kitų įstatymų nustatyta tvarka teikti viešąją informaciją apie savo veiklą, taip pat turimą privačią informaciją, išskyrus įstatymų nustatytus atvejus, kai privati informacija neteikiama.
. Valstybinės ir savivaldybių institucijos bei įstaigos,  kitos  biudžetinės įstaigos, atsisakiusios teikti viešąją informaciją viešosios informacijos rengėjui, turi ne vėliau kaip kitą darbo dieną raštu informuoti rengėją apie atsisakymo suteikti informaciją priežastis.
. Valstybinės ir savivaldybių institucijų bei įstaigų viešoji informacija yra nemokama. Šios įstaigos gali imti mokestį tik už paslaugas ir patarnavimus, susijusius su teikiamos informacijos paieška, informacijos ar dokumentų išdavimo įforminimu bei dauginimu (kopijavimu).
. Kitos įstaigos ir įmonės, taip pat politinės partijos, profesinės sąjungos, politinės visuomeninės ir kitos organizacijos teikia viešosios informacijos rengėjams ir kitiems asmenims viešąją informaciją apie savo veiklą šių įstaigų, įmonių ar organizacijų įstatų nustatyta tvarka.

 straipsnis. 
. Siekiant užtikrinti informacijos laisvę, draudžiama daryti įtaką viešosios informacijos rengėjui, platintojui, jų savininkui ar žurnalistui verčiant juos neteisingai pateikti informaciją apie  įvykius ar faktus visuomenės informavimo priemonėse.
. Žurnalistas turi teisę atsisakyti vykdyti viešosios informacijos rengėjo, savininko ar jų paskirto atsakingo asmens pavedimą, susijusį su viešosios informacijos rengimu ir (ar) platinimu, jeigu pavedimas verčia jį pažeisti įstatymus ar Lietuvos žurnalistų ir leidėjų etikos kodeksą. 

 straipsnis. 
Viešosios informacijos rengėjas, jo savininkas ar žurnalistas neprivalo nurodyti informacijos šaltinio ir  neturi teisės nurodyti ją pateikusio asmens vardo, pavardės bei kitų duomenų be to asmens sutikimo, išskyrus atvejus, kai to reikalauja teismas.

 straipsnis. 
Kiekvienas asmuo turi teisę viešai kritikuoti valstybinių ir savivaldybių institucijų bei įstaigų, taip pat pareigūnų veiklą. Lietuvos Respublikoje draudžiama persekioti už kritiką.

 straipsnis. 
. Vyriausybei,  kitoms vykdomosios valdžios institucijoms, valstybinėms ir savivaldybių įstaigoms draudžiama savo teisės aktais apriboti įstatymais apibrėžtą informacijos laisvę.
. Viešosios informacijos cenzūra Lietuvos Respublikoje draudžiama. Draudžiami bet kokie veiksmai, kuriais siekiama kontroliuoti visuomenės informavimo priemonėse skelbiamos informacijos turinį iki šios informacijos paskelbimo.

 straipsnis. 
. Kiekvienas asmuo turi teisę apskųsti teismui valstybinių ir savivaldybių institucijų bei įstaigų,  pareigūnų sprendimus ir veiksmus, jeigu šie pažeidžia ar neteisėtai apriboja asmens teisę gauti, rinkti ar skleisti informaciją. 
. Draudžiama persekioti viešosios informacijos rengėją, platintoją, jų savininką ar žurnalistą už paskelbtą informaciją, jeigu ją rengiant ir platinant nebuvo pažeisti įstatymai.

 straipsnis. 
. Viešosios informacijos rengėjas ir (ar) platintojas turi teisę akredituoti savo žurnalistus prie valstybinių institucijų, politinių partijų, politinių ir visuomeninių organizacijų, taip pat kitų institucijų šalių susitarimu.
. Žurnalistas gali dalyvauti jį akreditavusios institucijos ar organizacijos posėdžiuose, kituose renginiuose, yra aprūpinamas stenogramomis, protokolais ir kitais dokumentais ar jų nuorašais tarpusavio susitarimu numatytomis sąlygomis.
. Kitų valstybių žurnalistai, akredituoti Lietuvos Respublikos užsienio reikalų ministerijos, įgyja vienodas su Lietuvos žurnalistais teises rinkti ir skelbti informaciją.


 SKYRIUS. 

 straipsnis. 
. Siekiant nepažeisti asmens teisių, apsaugoti jo garbę ir orumą, renkant ir viešai skelbiant informaciją draudžiama:
) filmuoti, fotografuoti ar daryti garso ir vaizdo įrašus be asmens sutikimo jam priklausančioje valdoje;
) filmuoti, fotografuoti ar daryti garso ir vaizdo įrašus neviešų renginių metu be organizatorių, turinčių teisę rengti tokius renginius, sutikimo;
) filmuoti ir fotografuoti asmenis ar skelbti  jų atvaizdus visuomenės informavimo priemonėse be šių asmenų sutikimo.
. Šio straipsnio 1 dalyje nurodyti draudimai netaikomi renkant informaciją, jei esama pagrindo manyti, kad fiksuojami teisės pažeidimai.
. Už šio straipsnio nustatytų reikalavimų pažeidimą renkant ir skelbiant viešąją informaciją atsakoma šio ir kitų įstatymų nustatyta tvarka.

 straipsnis. 
. Rengiant ir platinant viešąją informaciją privaloma užtikrinti asmens teisę į tai, kad būtų gerbiamas jo asmeninis ir jo šeimos gyvenimas. 
. Informaciją apie privatų asmens gyvenimą galima skelbti, išskyrus šio straipsnio 3 dalyje numatytus atvejus, tik tam asmeniui sutikus ir jeigu informacijos paskelbimas nedaro jam žalos.
. Informacija apie privatų asmens gyvenimą gali būti skelbiama be asmens sutikimo tais atvejais, kai toks skelbimas yra pagrįstas teisėtu demokratinėje visuomenėje interesu, t.y. šio įstatymo 3 straipsnio 4 dalyje nurodytais tikslais.
. Už asmens teisės į privataus gyvenimo apsaugą pažeidimą visuomenės informavimo priemonėse atsakoma šio ir kitų įstatymų nustatyta tvarka.

 straipsnis. 
Kiekvienas fizinis asmuo, kurio garbę ir orumą žemina visuomenės informavimo priemonėje paskelbta tikrovės neatitinkanti informacija apie jį, taip pat kiekvienas juridinis asmuo, kurio teisėtiems interesams, ypač reputacijai, pakenkė paskelbta tikrovės neatitinkanti informacija, turi teisę atsakyti, paneigdamas tikrovės neatitinkančią informaciją, arba pareikalauti, kad viešosios informacijos rengėjas ir (ar) platintojas ją paneigtų šio įstatymo  43 straipsnyje nustatyta tvarka. 	

 straipsnis. 
. Kiekvienas fizinis asmuo, kurio garbę ir orumą žemina paskelbta tikrovės neatitinkanti informacija apie jį, turi teisę įstatymų  nustatyta tvarka gauti atlyginimą už padarytą moralinę žalą.
. Kiekvienas juridinis asmuo, kurio teisėtiems interesams, ypač reputacijai, pakenkė paskelbta tikrovės neatitinkanti informacija, turi teisę įstatymų nustatyta tvarka gauti atlyginimą už patirtą materialinę žalą. 

 straipsnis. 
.Gerbdami nuomonių įvairovę, viešosios informacijos rengėjai ir platintojai turi visuomenės informavimo priemonėse pateikti kuo daugiau vienas nuo kito nepriklausomų asmenų nuomonių.
. Skelbiant viešosios nuomonės tyrimo rezultatus turi būti nurodoma ar šie tyrimai yra statistiškai patikimi. 

 straipsnis. 
. Viešoji informacija neturi kenkti nepilnamečių fiziniam, protiniam ir doroviniam vystymuisi.
. Viešosios informacijos, galinčios turėti neigiamą poveikį nepilnamečių fiziniam, protiniam ar doroviniam vystymuisi, platinimo tvarką nustato Vyriausybė.
. Programos ar laidos, kurios gali turėti neigiamą poveikį nepilnamečių fiziniam, protiniam ar doroviniam vystymuisi, transliuojamos tik parenkant tinkamą transliavimo laiką arba naudojant technines priemones, sudarančias sąlygas tėvams užtikrinti, kad nepilnamečiai tokių programų negirdėtų ir nematytų.
. Jeigu smurtinio ar erotinio pobūdžio radijo ir televizijos laidos nėra koduojamos, prieš jas transliuojant apie jų pobūdį turi būti perspėjama garsu ir - televizijos laidos transliavimo atveju -regimu simboliu, kuris rodomas per visą laidos transliavimo laiką. 
. Už viešosios informacijos platinimą, pažeidžiantį šiuo straipsniu nustatytus reikalavimus, atsakoma šio ir kitų įstatymų nustatyta tvarka.

 straipsnis. 

. Valstybinės ir savivaldybių institucijos bei įstaigos, taip pat kitos įstaigos, įmonės ir organizacijos neteikia viešosios informacijos rengėjams ir (ar) platintojams, kitiems asmenims informacijos, kuri pagal įstatymus yra valstybinė, tarnybinė, profesinė, komercinė ar banko paslaptis arba yra privati informacija.

. Neteikiama ir ta informacija, kurią teikti draudžia kiti įstatymai, nes jos suteikimas  pakenktų valstybės saugumo ir gynybos interesams, užsienio politikos interesams, baudžiamajam persekiojimui, taip pat pažeistų valstybės teritorinį vientisumą ar viešąją tvarką, kitų asmenų teises bei teisėtus interesus arba jos nesuteikimas užkirstų kelią sunkiems teisės pažeidimams ar būtų labai svarbus apsaugant žmonių sveikatą bei moralę. 
. Apie atsisakymą suteikti prašomą informaciją įstatymų nustatyta tvarka pranešama raštu asmeniui, nurodant informacijos nesuteikimo priežastis.


 straipsnis. 
. Visuomenės informavimo priemonėse draudžiama skelbti informaciją, kurioje:
) raginama prievarta keisti Lietuvos Respublikos konstitucinę santvarką;
) skatinama kėsintis į Lietuvos Respublikos suverenumą, teritorinį vientisumą;	
) kurstomas karas, tautinė, rasinė, religinė, socialinė bei lyčių neapykanta;	

) platinama, propaguojama ar reklamuojama pornografija, taip pat propaguojamos ir (ar) reklamuojamos seksualinės paslaugos, seksualiniai iškrypimai;
) propaguojamos ir (ar) reklamuojamos narkotinės ar psichotropinės medžiagos.

. Draudžiama platinti žinomai tikrovės neatitinkančią informaciją (dezinformaciją) ir (ar) informaciją, šmeižiančią, įžeidžiančią, žeminančią žmogaus garbę ir orumą. 
. Neleidžiama skleisti informacijos, pažeidžiančios nekaltumo prezumpciją bei galinčios  kliudyti teisminės valdžios nešališkumui.
. Už šiame straipsnyje numatytų draudimų pažeidimus baudžiama šio ir kitų įstatymų nustatyta tvarka. 

 straipsnis. 

. Stichinių ar gaivalinių nelaimių, didelių avarijų ar epidemijų, karo ar nepaprastosios padėties atveju viešosios informacijos rengėjai ir platintojai turi nemokamai ir operatyviai skelbti oficialius valstybės pranešimus.

. Seimas karo ar nepaprastosios padėties atveju įstatymu gali nustatyti viešosios informacijos rengėjų ir platintojų veiklos ribojimus ir (ar) kitas prievoles, būtinas piliečių bei visuomenės interesų apsaugai.
. Už atsisakymą skelbti šio straipsnio 1 dalyje nurodytais atvejais oficialius valstybės pranešimus atsakoma įstatymų nustatyta tvarka.

 straipsnis. 

Literatūros, mokslo, meno bei kitus kūrinius viešosios informacijos rengėjai, platintojai ir žurnalistai naudoja vadovaudamiesi Autorių teisių ir gretutinių teisių įstatymu bei kitais įstatymais ir norminiais aktais.

 SKYRIUS. 




 straipsnis.  
. Viešosios informacijos rengėjo, platintojo ir jų savininkų santykiai reglamentuojami šio ir kitų įstatymų, norminių aktų ir šalių susitarimu.

. Viešosios informacijos rengėjais ir (ar) platintojais gali būti Lietuvos Respublikos piliečiai bei visų rūšių įmonės ir organizacijos, įstatymo nustatyta tvarka įregistruotos Lietuvos Respublikoje, išskyrus šio straipsnio 4, 5, 6 dalyse ir kitais įstatymais nustatytus atvejus. 

. Transliuotojas yra laikomas įsisteigusiu Lietuvos Respublikoje ir vadovaujasi jos įstatymais bei kitais teisės aktais tais atvejais, kai:

) transliuotojo buveinė yra Lietuvoje, jo redakciniai sprendimai dėl transliuojamų programų daromi Lietuvoje ir žymi dalis transliavimo veikla užsiimančių jo darbuotojų dirba Lietuvoje;

) transliuotojas naudoja Lietuvos valstybei priklausantį kanalą (radijo dažnį);

) kitais Direktyvos 97/36/EC 2 straipsnyje nurodytais atvejais.

. Viešosios  informacijos  rengėjo  ar  platintojo savininkas gali įstatymų nustatytais atvejais ir tvarka nutraukti ar reorganizuoti savo veiklą arba perleisti rengėją ar platintoją kitam Lietuvos Respublikos piliečiui ar juridiniam asmeniui. 
. Viešosios informacijos rengėju arba platintoju negali būti asmuo, kuriam teismo nuosprendžiu tai uždrausta.
. Radijo ar televizijos stoties savininku negali būti politinė partija ar politinė organizacija.
. Valstybės institucijos (išskyrus mokslo ir mokymo įstaigas), savivaldybės, bankai negali būti viešosios informacijos rengėjais ir (ar) jų savininkais, bet gali leisti informacinio pobūdžio leidinius, skirtus visuomenei informuoti apie savo veiklą. Valstybė ar valstybės institucijos (išskyrus mokslo ir mokymo įstaigas), savivaldybės, bankai negali turėti viešosios informacijos rengėjų akcijų, jeigu įstatymų nenustatyta kitaip.
. Kiekvienas viešosios informacijos rengėjas ar jo savininkas (išskyrus atvejį, kai viešosios informacijos rengėjas ir savininkas yra tas pats fizinis asmuo) turi paskirti asmenį (vyriausiąjį redaktorių, redaktorių, laidos  vedėją), kuris atsako už visuomenės  informavimo priemonės turinį.
. Viešosios informacijos rengėjas ar jo savininkas privalo parengti ir patvirtinti vidaus tvarkos taisykles, kuriose turi būti reglamentuoti viešosios informacijos rengėjų ir samdomų darbuotojų tarpusavio santykiai, tarnybinės pareigos, atsakomybė, taip pat žurnalisto apsauga nuo galimo jo laisvės varžymo. 



 straipsnis. 

. Viešosios informacijos rengėjai ir (ar) platintojai privalo kasmet iki gegužės 15 dienos “Valstybės žinių” priede “Informaciniai pranešimai” paskelbti duomenis apie savo savininkus, kurie turi nuosavybės teise ar valdo ne mažiau kaip 10 procentų visų akcijų ar turto (jeigu turtas yra neakcionuotas). Juose turi būti nurodyta kiekvieno akcininko vardas ir pavardė (pavadinimas), asmens kodas (registracijos numeris), turimo turto dalis ar akcijų skaičius bei balsų dalis procentais. Ūkio subjektai, rengiantys ir (ar) platinantys viešąją informaciją, privalo kasmet iki gegužės 15 dienos “Valstybės žinių” priede “Informaciniai pranešimai” paskelbti informaciją apie savo valdymo struktūrą, vadovaujančius asmenis bei informaciją apie turtinius santykius ir (ar) jungtinę veiklą, siejančią juos su kitais viešosios informacijos rengėjais ir (ar) platintojais ir (ar) jų savininkais.

. Pradėjus veiklą naujam ūkio subjektui, rengiančiam ir (ar) platinančiam viešąją informaciją, pasikeitus jo savininkui (savininkams) ar jo (jų) nuosavybės daliai ne mažiau kaip trečdaliu , apie tai šio ūkio subjekto savininkas ne vėliau kaip per 30 dienų praneša Visuomenės informavimo inspektoriaus įstaigai, išskyrus licenciją turinčius transliuotojus, kurių savininkai apie tai praneša Lietuvos radijo ir televizijos komisijai. 
. Respublikos Prezidentas, Seimo, Vyriausybės nariai, kitų valstybinių institucijų vadovai privalo paskelbti spaudoje apie viešąją informaciją rengiančius ir (ar) platinančius ūkio subjektus, kurių savininkais, bendrasavininkiais ar akcininkais jie yra.
. Viešosios informacijos rengėjai ir žurnalistai privalo viešai paskelbti apie gautą paramą. 
. Už šio straipsnio reikalavimų nevykdymą viešosios informacijos rengėjai ir platintojai atsako šio ir kitų įstatymų nustatyta tvarka.

 straipsnis.  
.Viešosios informacijos rengėjai ir  platintojai registruojami Lietuvos Respublikos įstatymų nustatyta tvarka įmonių rejestre. 
. Periodinių leidinių pavadinimai registruojami kaip prekių ženklai Prekių ir paslaugų ženklų įstatymo nustatyta tvarka.

 straipsnis. 
. Informaciją visuomenei platina pats viešosios informacijos rengėjas arba kitas asmuo pagal sutartį su viešosios informacijos rengėju ar šiam leidus.
. Užsienyje parengtas visuomenės informavimo priemones leidžiama platinti, jeigu jų turinys neprieštarauja šio įstatymo nuostatoms.

 straipsnis. 
.Valstybė remia viešosios informacijos rengėjų kultūrinę, šviečiamąją veiklą. Valstybės finansinė parama viešosios informacijos rengėjams, išskyrus nurodytą šio straipsnio 6 dalyje, yra teikiama per viešąją įstaigą Spaudos, radijo ir televizijos rėmimo fondą (toliau – Fondas). Į Fondą lėšas iš valstybės biudžeto kasmet skiria Seimas. 
. Fondas veikia, vadovaudamasis šiuo ir kitais Lietuvos Respublikos įstatymais, taip pat Fondo nuostatais. Fondo steigėjai yra: Lietuvos dailininkų sąjunga, Lietuvos fotomenininkų sąjunga,  Lietuvos kinematografininkų  sąjunga, Lietuvos kompozitorių sąjunga, Lietuvos rašytojų sąjunga, Lietuvos tautodailininkų sąjunga, Lietuvos teatro sąjunga, Lietuvos mokslininkų sąjunga, Lietuvos kabelinės televizijos asociacija, Lietuvos radijo ir televizijos asociacija, Lietuvos periodinės spaudos leidėjų asociacija, Lietuvos žurnalistų draugija, Lietuvos žurnalistų sąjunga, Kultūros ministerija, Švietimo ir mokslo ministerija.
. Fondo veiklai vadovauja Fondo taryba. Po vieną narį į Fondo tarybą skiria Fondo steigėjai. Tarybos nariai skiriami jį paskyrusios institucijos ar jos valdymo organų įgaliojimų laikui. Fondo tarybai vadovauja Tarybos pirmininkas, kurį Fondo taryba renka 2 metams. Fondo tarybos sprendimai priimami paprasta visų Tarybos narių balsų dauguma.
. Viešosios informacijos rengėjų kultūrinė, šviečiamoji veikla remiama konkurso tvarka pagal Fondui pateiktas programas. Konkurso nuostatus, suderintus su Seimo Švietimo, mokslo ir kultūros komitetu, tvirtina Vyriausybė. 
. Fondas kasmet spaudoje paskelbia metinę veiklos ataskaitą, o  Fondo tarybos pirmininkas kiekvienais metais pateikia ataskaitą Seimo plenariniame posėdyje apie lėšų, gautų iš biudžeto, paskirstymą ir panaudojimą.
. Finansinė parama iš valstybės biudžeto knygų, garso ir vaizdo laikmenomis platinamos produkcijos leidybai, kino filmų gamybai yra skiriama per Kultūros ministeriją bei Švietimo ir mokslo ministeriją , remiantis ekspertų komisijų, veikiančių prie šių ministerijų, teikimu. 

 straipsnis. 
. Valstybinės ir savivaldybių įstaigos, taip pat kitos visų rūšių įmonės, įstaigos ir organizacijos ar fiziniai asmenys negali turėti dominuojančios padėties viešosios informacijos rengimo ar platinimo srityse.
. Valstybė sudaro vienodas teisines ir ekonomines sąlygas viešosios informacijos rengėjų ir platintojų, išskyrus smurtinio bei erotinio pobūdžio produkcijos rengėjus ir (ar) platintojus, lygiateisei konkurencijai. Valstybė prižiūri ir reguliuoja, kad nė vienas asmuo neužimtų dominuojančios padėties tarp viešosios informacijos rengėjų ar platintojų arba kurios nors atskiros visuomenės informavimo priemonių  rūšies rinkoje. Dominuojanti padėtis visuomenės informavimo srityje nustatoma vadovaujantis Konkurencijos įstatymu.
. Smurtinio ir erotinio pobūdžio viešosios informacijos rengėjams ir (ar) platintojams gali būti taikomi šio ir kitų įstatymų ar teisės aktų numatyti apribojimai.

 straipsnis.  
. Lietuvos nacionalinis radijas ir televizija (toliau - LRT) - valstybei nuosavybės teise priklausanti viešoji ne pelno institucija, veikianti pagal Lietuvos nacionalinio radijo ir televizijos įstatymą. 
. LRT finansuojama iš valstybės biudžeto asignavimų, pajamų, gautų už LRT paslaugas imamą valstybės rinkliavą, radijo ir televizijos laidų pardavimą, reklamą, leidybą, taip pat iš rėmimo, labdaros lėšų ir pajamų, gautų iš komercinės ūkinės veiklos. Didėjant LRT įplaukoms iš valstybės rinkliavos, atitinkamai mažinamas LRT finansavimas iš valstybės biudžeto.
. LRT pajamas, reklamos laiką ir jos transliavimo tvarką LRT programose nustato Lietuvos nacionalinio radijo ir televizijos įstatymas.
. Valstybės rinkliavos už LRT teikiamas visuomenei paslaugas dydis nustatomas remiantis įstatymu.
. Aukščiausioji LRT valdymo institucija yra taryba, atstovaujanti visuomenės interesams. Ji sudaroma šešerių metų laikotarpiui iš 12 asmenų – visuomenės, mokslo ir kultūros veikėjų. Pirmajai tarybos, sudaromos šio įstatymo nustatyta tvarka, kadencijai 4 tarybos narius šešerių metų laikotarpiui skiria Lietuvos Respublikos Prezidentas; 4 narius ketverių metų laikotarpiui skiria Lietuvos Respublikos Seimas (2 nariai skiriami iš opozicinių frakcijų pasiūlytų kandidatų); 4 narius dvejų metų laikotarpiui deleguoja (po vieną) šios organizacijos: Lietuvos mokslo taryba, Lietuvos meno kūrėjų asociacija, Lietuvos vyskupų konferencija, Lietuvos švietimo taryba. Pasibaigus tarybos nario įgaliojimų laikui, jį paskyrusi ar delegavusi institucija (organizacija) naują narį skiria šešerių metų laikotarpiui. LRT tarybos sudėtį tvirtina Seimas.
. LRT tarybos sudarymą organizuoja Seimo Švietimo, mokslo ir kultūros komitetas. Jis kviečia pirmąjį LRT tarybos posėdį, kuriame tarybos nariai iš savo tarpo paprasta visų tarybos narių balsų dauguma trejiems metams išsirenka tarybos pirmininką. Tarybos nutarimai priimami paprasta visų tarybos narių balsų dauguma. 
. Tarybos nario įgaliojimai nutrūksta jam atsistatydinus arba jį atšaukus Lietuvos nacionalinio radijo ir televizijos įstatymo nustatytais atvejais ir tvarka. Taryba turi teisę atsistatydinti nepasibaigus kadencijai. Jeigu taryba atsistatydina, tarybos ir visų jos narių įgaliojimai nutrūksta naujai sudarytai  Tarybai susirinkus į pirmąjį posėdį. 
. Taryba formuoja LRT programų valstybinę strategiją, tvirtina programų mastus ir struktūrą, konkursų LRT laidoms rengti rezultatus; prižiūri, kaip įgyvendinami LRT uždaviniai ir laikomasi teisės aktuose transliuotojams keliamų reikalavimų; tvirtina metines LRT direkcijos veiklos ataskaitas, teikiamas LRT metines pajamų ir išlaidų sąmatas bei jų vykdymo ataskaitas; viešo konkurso būdu penkeriems metams skiria LRT generalinį direktorių, motyvuotu nutarimu jį atleidžia; generalinio direktoriaus teikimu skiria ir atleidžia jo pavaduotojus; vykdo kitas Lietuvos nacionalinio radijo ir televizijos įstatymo jai numatytas funkcijas.
. Minimalūs LRT transliavimo mastai nurodomi Lietuvos nacionalinio radijo ir televizijos įstatyme.
. LRT taryba LRT ūkinės ir finansinės veiklos klausimams svarstyti steigia ekspertų Administracinę komisiją, kuri sudaroma ketveriems metams ir veikia pagal tarybos patvirtintus nuostatus.
. LRT taryba kasmet spaudoje paskelbia metinę veiklos  ataskaitą, o tarybos pirmininkas kartą per metus apie LRT veiklą atsiskaito Seimo plenariniame posėdyje. 
. Lėšos už radijo ir televizijos programų siuntimą skiriamos LRT iš valstybės biudžeto nurodant jas atskira eilute.


 straipsnis. 
.Lietuvos Respublikoje transliavimo ir retransliavimo veikla yra licencijuojama. Asmenys, norintys užsiimti transliavimo ir (ar) retransliavimo veikla, privalo gauti Lietuvos radijo ir televizijos komisijos licenciją. Ryšių reguliavimo tarnyba teikia Komisijai informaciją apie sukoordinuotus kanalus (radijo dažnius) programoms transliuoti ir (ar) retransliuoti. Konkursus kanalo (radijo dažnio) nuomai skelbia Komisija.  Kanalą (radijo dažnį) programoms transliuoti ir (ar) retransliuoti Ryšių reguliavimo tarnyba skiria tik asmenims, gavusiems Komisijos licenciją. 
. LRT veikla nėra licencijuojama. Kanalus (radijo dažnius) LRT programoms transliuoti ne konkurso būdu, remdamasi strateginiu planu, skiria Ryšių reguliavimo tarnyba, sprendimą suderinusi su Komisija.
. Licencijų išdavimo tvarką nustato šis ir kiti įstatymai, Komisijos nuostatai bei  Transliavimo ir retransliavimo veiklos licencijavimo taisyklės, kurias tvirtina Komisija. 
. Išduodant licencijas pirmenybė teikiama transliuotojams, kurie įsipareigoja rengti originalios kūrybos kultūrinio, informacinio bei šviečiamojo pobūdžio laidas, užtikrinti teisingą ir nešališką informacijos pateikimą, gerbti asmens orumą ir teisę į privatų gyvenimą, laikytis įstatymais ir kitais teisės aktais nustatytų reikalavimų, kuriais siekiama apsaugoti nepilnamečių fizinį, protinį ir dorovinį vystymąsi nuo neigiamo viešosios informacijos poveikio, taip pat transliuotojams, kurių programų priėmimo zonoje dar netransliuoja kitos stotys.  
. Konkurso būdu išduodamos šios transliavimo licencijos:
) radijo programoms transliuoti su teise turėti radijo stotis ar (ir) naudotis trečiosios šalies teikiamomis siuntimo paslaugomis;
) televizijos programoms transliuoti su teise turėti televizijos stotis arba naudotis trečiosios šalies teikiamomis siuntimo  paslaugomis;
. Konkurso būdu išduodamos šios retransliavimo licencijos:
) radijo programoms retransliuoti laidinio radijo tinklais su teise turėti radijo stotis, įrengti ir eksploatuoti laidinio radijo tinklą ar naudotis trečiosios šalies teikiamomis siuntimo paslaugomis;
) televizijos ir radijo  programoms retransliuoti kabelinės televizijos ar MDTV tinklais su teise įrengti ir eksploatuoti kabelinės televizijos ar MDTV tinklą ar naudotis trečiosios šalies teikiamomis siuntimo paslaugomis;
) asmenys, turintys retransliavimo licenciją, taip pat gali licencijoje nustatytomis sąlygomis rengti ir transliuoti savo parengtas programas. 
. Be konkurso šio straipsnio 5 ir 6 dalyse numatytas licencijas Komisija gali išduoti šiais atvejais:
) iki 1 W galios radijo, televizijos stočiai – ne ilgesniam kaip vienerių metų laikotarpiui;
) iki 20 W galios radijo, televizijos stočiai mokslo ir mokymo institucijų šviečiamosioms ir kultūrinėms programoms transliuoti – ne daugiau kaip 3 metams;
) bendrųjų priėmimo tinklų savininkams, kurie vykdo dažnių konvertavimą ir signalų moduliavimą ir prie šio tinklo prijungia iki 50 abonentų – ne daugiau  kaip 2 metams. 
. Komisija licencijas nacionalinio masto transliuotojams suteikia ne daugiau kaip dešimt metų, regioninio masto transliuotojams - ne daugiau kaip penkeriems metams, vietiniams transliuotojams - ne daugiau kaip trejiems metams. 
. Už licencijos išdavimą ar pratęsimą mokamo licencijos mokesčio dydį  nustato Komisija. Šis mokestis pervedamas Spaudos, radijo ir televizijos rėmimo fondui nepriklausomų kūrėjų audiovizualiniams projektams remti.
. Komisijos išduota licencija transliuotojui neriboja galimybės teikti tuo pačiu telekomunikacijų tinklu ar pavieniais įrenginiais kitas, nelicencijuojamas, paslaugas, jei šių paslaugų teikimas netrukdo programų transliavimui ar retransliavimui licencijos nustatytomis sąlygomis. Tik asmenys, turintys licenciją, gali sudaryti sutartis programų transliavimui ar retransliavimui su telekomunikacijų tinklų savininkais.
. Pasibaigus licencijos galiojimo terminui, licenciją turinčio asmens prašymu Komisija ne konkurso tvarka pratęsia licencijos galiojimą, jeigu transliuotojas nepažeidė Lietuvos Respublikos įstatymų, reglamentuojančių transliavimo ar retransliavimo veiklą, licencijos sąlygų bei Komisijos nutarimų. Prašymą pratęsti licenciją transliuotojai turi pateikti ne vėliau kaip prieš 6 mėnesius iki licencijos galiojimo pabaigos. Nutarimą dėl licencijos pratęsimo ar motyvuotą atsisakymą ją pratęsti Komisija priima ne vėliau kaip per 60 dienų nuo paraiškos gavimo dienos. Apie Komisijos posėdžio laiką ir vietą pareiškėjas informuojamas raštu.
. Licenciją turintis asmuo negali perduoti licencijos ar ja suteiktų teisių kitiems asmenims. Licenciją turinčiam asmeniui reorganizuojantis, Komisijos sprendimu naujai įsisteigusiam asmeniui (asmenims) gali būti išduota nauja licencija (naujos licencijos) be konkurso, jeigu šis asmuo prieš reorganizaciją pateikia Komisijai atitinkamą prašymą bei reorganizacijos projektą ir jeigu tiek iki reorganizacijos, tiek reorganizacijos metu nebuvo pažeisti Lietuvos Respublikos įstatymai, reglamentuojantys transliavimo ar retransliavimo veiklą, licencijos sąlygos bei Komisijos nutarimai.
. Jeigu ne mažiau kaip 5 procentai licenciją turinčios asmens akcijų pereina kitiems asmenims ir (ar) pasikeičia jo vadovybė (administracijos vadovas ar valdybos, tarybos sudėtis), licenciją turintis asmuo turi apie tokius pasikeitimus ne vėliau kaip per 30 dienų informuoti Komisiją. 
. Licencijos sąlygų laikymąsi kontroliuoja Komisija. 
. Licenciją turintis asmuo privalo ne vėliau kaip prieš 30 dienų pranešti Komisijai apie numatomą licencijuojamos veiklos nutraukimą. Licenciją turintis asmuo, norėdamas laikinai sustabdyti licencijuojamą veiklą, privalo gauti Komisijos sutikimą. 
. Licencijos galiojimą gali panaikinti Komisija savo nutarimu, jeigu licenciją turintis asmuo:
) atsisako licencijos;
) yra likviduojamas arba kitaip nutraukia savo veiklą;
) pateikė konkursui neteisingus duomenis;
) nemoka 45 straipsnio 11 dalyje nustatytų įmokų;
) nevykdo ar sistemingai pažeidinėja licencijos sąlygas, nesilaiko šio ir kitų įstatymų bei norminių aktų ar nevykdo Komisijos nutarimų.

. Programų transliavimas internetu reglamentuojamas atskiru įstatymu.



 straipsnis. 

. Transliavimo veikla draudžiama užsiimti asmenims, neturintiems transliavimo ar retransliavimo licencijos.

. Be Lietuvos radijo ir televizijos komisijos leidimo transliuotojai, turintys  licenciją, negali padidinti licencijoje nustatytos transliuojamų programų aprėpties zonos.

. Transliavimas neteisėtai naudojant svetimus kanalus (radijo dažnius)  arba neteisėtai įsiterpiant į svetimas programas užtraukia baudžiamąją atsakomybę įstatymų nustatyta tvarka.  



 straipsnis. 

. Kabelinės televizijos, laidinio radijo ir MDTV transliuotojai privalo retransliuoti televizijos ir (ar) radijo programas. Kabelinės televizijos, laidinio radijo tinklais ir MDTV taip pat gali būti transliuojamos pačių transliuotojų sukurtos programos. Kabelinės televizijos, laidinio radijo ir MDTV transliuotojai gali teikti ir paslaugas, nesusijusias su programų transliavimu, vadovaudamiesi atitinkamų paslaugų teikimą reglamentuojančiais įstatymais. Lietuvos radijo ir televizijos komisija gali riboti paslaugų, nesusijusių su programų transliavimu, teikimą, kol kabelinės televizijos, laidinio radijo ar MDTV transliuotojas neįvykdė Komisijos išduotos transliavimo licencijos sąlygų.

. Kabelinės televizijos, laidinio radijo bei MDTV transliuotojai savo pačių sukurtas arba retransliuojamas laidas gali įterpti į retransliuojamas programas ar kitaip keisti retransliuojamas programas tik pagal sutartis su šių programų rengėjais.

. Kabelinės televizijos ir MDTV transliuotojai privalo retransliuoti visas nekoduotas Lietuvos nacionalinio masto transliuotojų antžeminės televizijos programas. Kabelinės televizijos ir MDTV transliuotojai privalo retransliuoti ir bent vieną regioninio masto transliuotojo televizijos programą tuo atveju, kai jie netransliuoja atskiru kanalu savo sukurtos informacinės programos. Kitų transliuotojų televizijos programų retransliavimo kabelinės televizijos tinklais bei MDTV kiekį ir tvarką nustato Lietuvos radijo ir televizijos komisijos išduodama licencija. 

. LRT televizijos programą privalo retransliuoti visi kabelinės televizijos ir MDTV transliuotojai. LRT radijo programą turi retransliuoti visi kabelinės televizijos, laidinio radijo ir MDTV transliuotojai, teikiantys radijo programų retransliavimo paslaugas. 

. Kabelinės televizijos, laidinio radijo  ir (ar) MDTV transliuotojai už privalomas retransliuoti programas gretutinių teisių subjektams nemoka.



 straipsnis. 
.Viešoji informacija rengiama, teikiama bei platinama valstybine ar kuria kita kalba laikantis Valstybinės kalbos įstatymo nuostatų bei Valstybinės lietuvių kalbos komisijos nutarimų. 
. Radijo ir televizijos laidos, transliuojamos ne lietuvių kalba, turi būti verčiamos į lietuvių kalbą arba rodomos su lietuviškais subtitrais, išskyrus mokomąsias, progines, specialiąsias ir tautinėms bendrijoms skirtas laidas, taip pat retransliuojamas užsienio valstybių radijo ir televizijos programas ar laidas .  

 straipsnis. 
Viešosios  informacijos  rengėjas  privalo  saugoti išspausdinto leidinio egzempliorių ne mažiau kaip 1 metus, o garso ir vaizdo produkciją – ne mažiau kaip 3 mėnesius nuo tos dienos, kai informacija buvo išplatinta.

 straipsnis. 
. Kiekviename leidinyje turi būti nurodyti Valstybinio standarto  nustatyti leidybiniai duomenys ir tarptautinis standartinis dokumento numeris (ISBN, ISSN, ISMN).
. Vyriausybė nustato periodinius leidinius ir skaičių privalomų egzempliorių, kuriuos viešosios informacijos rengėjai turi nemokamai siųsti bibliotekoms.


 straipsnis. 

. Televizijos transliuotojai savo reguliariai transliuojamose laidose turi teisę laisvai parengti ir parodyti ne ilgesnes kaip 90 sekundžių trukmės laidas apie visuomenės susidomėjimą keliančius Lietuvos ir kitų šalių politikos ar kitokius įvykius, kultūros, sporto ar kitus renginius, apie kuriuos pateikti informaciją visuomenei kiti transliuotojai yra įsigiję išimtinę teisę. Minėtų įvykių ar renginių sąrašą tvirtina Vyriausybė.

. Televizijos transliuotojai, išskyrus vietinius, daugiau kaip 50 procentų programos  laiko, kuris lieka atskaičius laiką, skirtą žinių, sporto, žaidimų, reklamos laidoms, teleteksto paslaugoms ir teleparduotuvei, turi skirti Europos audiovizualiniams kūriniams. 

. Televizijos transliuotojai, išskyrus vietinius, ne mažiau kaip 10 procentų programos laiko, likusio atskaičius laiką, skirtą žinių, sporto, žaidimų, reklamos laidoms, teleteksto paslaugoms ir teleparduotuvei, turi skirti Europos audiovizualiniams kūriniams, sukurtiems nepriklausomų kūrėjų ne anksčiau kaip per pastaruosius penkerius metus. 

. Reikalavimus kitų transliuotojų programoms nustato šis įstatymas, Lietuvos nacionalinio radijo ir televizijos įstatymas, kiti įstatymai, transliuotojams išduotos licencijos ar jų priedai. 
. Radijo, televizijos programoje ne rečiau kaip kartą per valandą turi būti skelbiamas programą transliuojančios stoties arba retransliuojamos programos pavadinimas. Jeigu radijo, televizijos stoties programa yra trumpesnė nei 1 valanda, programos pavadinimas skelbiamas  programos pabaigoje.



 straipsnis. 

. Reklama turi būti teisinga ir sąžininga. Reklamoje neturi būti žeminamas žmogaus orumas, diskriminuojama dėl rasės, lyties ar tautybės, įžeidžiami religiniai jausmai ar politiniai įsitikinimai, skatinamas sveikatai bei aplinkosaugai žalingas elgesys.

. Reklama neturi būti klaidinanti ir kenkti vartotojui.

. Reklama, skirta nepilnamečiams arba ta, kuria naudojasi nepilnamečiai, neturi kenkti jų interesams. Tokia reklama turi atitikti toliau išdėstytus reikalavimus:

) joje nepilnamečiai neturi būti skatinami, naudojantis jų nepatyrimu ir patiklumu, pirkti gaminį ar paslaugą;

) ji neturi tiesiogiai skatinti nepilnamečių įtikinėti savo tėvus ar kitus asmenis, kad šie nupirktų reklamuojamus gaminius ar paslaugas;

) ji neturi be reikalo rodyti nepilnamečių, atsidūrusių  pavojingose situacijose. 

. Reklamos užsakovai neturi teisės įtakoti viešosios informacijos turinio, išskyrus savo pačių užsakomą reklamą.

. Negalima naudoti pasąmonę veikiančios ar  paslėptos reklamos.

. Televizijos ir radijo programose  neleidžiama reklamuoti tabako  gaminių.

. Alkoholinių gėrimų reklama visuomenės informavimo priemonėse turi atitikti toliau išdėstytus reikalavimus. Reklama:

) neturi būti skiriama nepilnamečiams, joje neturi būti vaizduojami nepilnamečiai, vartojantys alkoholinius gėrimus;

) neturi sieti alkoholio vartojimo su fizinės būklės pagerėjimu ar vairavimu;

) neturi teigti, kad alkoholis turi gydomųjų savybių, yra stimuliuojanti ar raminanti priemonė, skatina seksualinį aktyvumą, padeda spręsti asmeninius rūpesčius ar siekti socialinės sėkmės;

) neturi skatinti besaikio alkoholio vartojimo, neigiamai atsiliepti apie saikingą alkoholio vartojimą ar abstinenciją;

) neturi pabrėžti, kad didelė alkoholio koncentracija (stiprumas) laikytina teigiama gėrimo savybė; 

) turi atitikti Alkoholio kontrolės įstatymo reikalavimus.

. Visuomenės informavimo priemonėse, išskyrus specialius leidinius ar laidas, neleidžiama reklamuoti vaistų ar gydymo vaistais, jeigu jie yra įsigyjami tik su receptu,. Kitų vaistų ar gydymo vaistais reklama turi būti lengvai atpažįstama ir perspėti apie galimą žalingą poveikį neteisingai juos vartojant .

. Reklama radijo ir televizijos programose:

) turi būti aiškiai atpažįstama, garsinėmis ir (ar) optinėmis priemonėmis aiškiai atskirta nuo kitų programos dalių;

) reklama netransliuojama religinių apeigų ir žinių laidų metu, joje negali dalyvauti asmenys reguliariai vedantys žinių laidas;

) reklamos trukmė televizijos programose neturi viršyti 15 procentų dienos transliavimo laiko. Reklamos trukmė gali būti padidinta iki 20 procentų, jeigu naudojama tokia reklamos rūšis kaip teleparduotuvė; 

) reklamai skirtas laikas per vienos valandos transliacijų laikotarpį negali viršyti 20 procentų;

) televitrinų, transliuojamų kanalais, kurie nėra skirti išimtinai teleparduotuvei, minimali nepertraukiama trukmė turi būti ne mažesnė kaip 15 minučių. Per dieną gali būti parodytos ne daugiau kaip 8 televitrinos laidos, kurių bendra trukmė neturi viršyti 3 valandų. Jos turi aiškiai skirtis nuo kitų laidų savo vaizdiniu bei garsiniu apipavidalinimu;

) programose, kurios susideda iš atskirų dalių, taip pat per sporto ar kitų renginių, kurių metu daromos pertraukos, transliacijas reklama ir (ar) teleparduotuvė yra įterpiama tarp atskirų programos dalių arba transliuojama  minėtų renginių pertraukų metu;

) jei transliuojamo audiovizualinio kūrinio, pavyzdžiui, vaidybinio ar televizijos filmo (išskyrus serialus, kelių serijų filmus, pramogines programas ir dokumentinius filmus) trukmė yra ilgesnė nei keturiasdešimt penkios minutės, juos galima pertraukti reklama vieną kartą per keturiasdešimt penkių minučių laikotarpį;

) kai dėl reklamos pertraukiamos kitokio pobūdžio programos, negu nurodytos šios dalies 6 punkte, po kiekvieno eilinio reklaminio intarpo toje programoje turi praeiti ne mažiau kaip 20 minučių;

) šio straipsnio 3, 5, 6,7 ir 8 dalių nuostatos taikomos ir teleparduotuvei.

. Kaip laikomasi šiame ir kituose įstatymuose nustatytų reikalavimų reklamai LRT programose, kontroliuoja Lietuvos nacionalinio radijo ir televizijos taryba, o kitų transliuotojų programose – Lietuvos radijo ir televizijos  komisija.

. Už šio straipsnio pažeidimus skiriamos  piniginės baudos.


 straipsnis. 

. Jeigu programa ar laida yra visiškai ar iš dalies remiama, apie tai turi būti paskelbta laidos pradžioje arba pabaigoje, nurodant rėmėjo pavadinimą ar ženklą.

. Rėmėjas neturi daryti įtakos remiamų programų ar laidų turiniui ar transliavimo laikui.

. Remiamose programose ar laidose neturi būti skatinimo parduoti, pirkti ar nuomoti rėmėjo ar trečiosios šalies gaminių bei naudotis paslaugomis, tuo tikslu remiamose laidose darant ypatingas reklamines nuorodas į šiuos gaminius ar paslaugas, išskyrus atvejus, kai tai daroma reklaminiuose intarpuose. 

. Programų negali remti asmenys, kurių pagrindinė veikla yra gaminti ir (ar) parduoti tabako gaminius. 

. Asmenys, kurių veikla apima vaistų gamybą ar gydymą vaistais, gali remti programas, nurodydami savo įmonės pavadinimą ar ženklą, bet negali reklamuoti minėtų vaistų ar gydymo vaistais, jeigu jie yra įsigyjami tik su receptu.   

. Negalima remti žinių bei politikos aktualijoms skirtų  laidų. 


 straipsnis. 
. Įrenginių, skirtų programoms transliuoti, kokybės priežiūra atliekama Vyriausybės nustatyta tvarka.
. Transliuotojai turi garantuoti transliavimo kokybę pagal Lietuvos Respublikos standartus.



 straipsnis. 
. Žurnalistų pareigas nustato šis ir kiti įstatymai, Lietuvos Respublikos ratifikuotos tarptautinės konvencijos bei sutartys.
. Žurnalistai turi:
) teikti teisingas, tikslias ir nešališkas žinias;
) autorizuoti pirmą kartą skelbiamą informaciją, jeigu to pageidauja informaciją pateikęs asmuo;
) nevykdyti viešosios informacijos rengėjo, savininko ar jų paskirto atsakingo asmens pavedimo, jeigu pavedimas verčia pažeisti įstatymus ar Lietuvos žurnalistų ir leidėjų etikos kodeksą;
) vadovautis savo veikloje pagrindiniais visuomenės informavimo principais, laikytis žurnalistų profesinės etikos normų.

 straipsnis. 
. Viešosios informacijos rengėjai ir platintojai, valstybinių ir savivaldybių institucijos bei įstaigos šio įstatymo 5 skyriuje numatytoms viešosios informacijos rengėjų ir platintojų veiklos reguliavimo institucijoms neatlygintinai turi teikti informaciją (įskaitant transliuotų laidų įrašus), būtiną jų funkcijoms vykdyti.
. Viešosios informacijos rengėjai ir platintojai turi teikti fiziniams ir juridiniams asmenims informaciją (įskaitant transliuotų laidų įrašus), kurios paskelbimas, tų asmenų nuomone, žemina jų garbę ir orumą ar pakenkė jų teisėtiems interesams, ypač reputacijai. Prašymai pateikti informaciją viešosios informacijos rengėjams ir (ar) platintojams pateikiami raštu. Už prašomos informacijos suteikimą viešosios informacijos rengėjai ir (ar) platintojai gali imti mokestį,  kurio dydis negali viršyti prašomos informacijos kopijos pagaminimo išlaidų.

 straipsnis. 
. Visuomenės informavimo profesinės etikos normas, kurių privalo laikytis viešosios informacijos rengėjai, platintojai, žurnalistai, apibrėžia  Lietuvos žurnalistų ir leidėjų etikos kodeksas, Europos Tarybos Parlamentinės Asamblėjos rezoliucija “Dėl žurnalistinės etikos”, taip pat Lietuvos Respublikos ratifikuotos tarptautinės konvencijos ir sutartys, reglamentuojančios viešosios informacijos rengimą bei platinimą, ir šis įstatymas.
. Lietuvos žurnalistų  ir leidėjų etikos kodeksą tvirtina žurnalistų organizacijų atstovų susirinkimas, kurį kviečia Lietuvos  periodinės spaudos leidėjų asociacija, Lietuvos radijo ir televizijos asociacija, Lietuvos žurnalistų sąjunga, Lietuvos žurnalistų draugija, Lietuvos žurnalistikos centras, Lietuvos nacionalinis radijas ir televizija, Tarptautinės reklamos asociacijos Lietuvos skyrius.
. Žurnalistų ir leidėjų etikos komisija prižiūri, kaip viešosios informacijos rengėjai, platintojai, žurnalistai laikos profesinės etikos reikalavimų.

 straipsnis. 
. Viešosios informacijos rengėjai ir (ar) platintojai privalo paneigti paskelbtą tikrovės neatitinkančią informaciją, kuri žemina fizinio asmens garbę ir orumą ar pakenkė teisėtiems juridinio asmens interesams, ypač jo reputacijai.  
. Reikalavimas paneigti informaciją turi būti pateiktas viešosios informacijos rengėjui ar platintojui raštu ne vėliau kaip per 2 mėnesius nuo reikalaujamos paneigti informacijos paskelbimo. Reikalavime paneigti turi būti nurodyta, kokia paskelbta informacija neatitinka tikrovės, kada ir kur ji buvo paskelbta, kokie paskelbtos informacijos teiginiai žemina asmens garbę ir orumą. Paneigimus, neatitinkančius šios nuostatos reikalavimų, taip pat tais atvejais, kai reikalaujama paneigti paskelbtą informaciją ne dėl jos esmės, o tik dėl formos, ar kai paneigimas yra pernelyg išplėstas, viešosios informacijos rengėjas skelbia savo nuožiūra.
. Viešosios informacijos rengėjas ar platintojas, gavęs pagrįstą reikalavimą paneigti paskelbtą tikrovės neatitinkančią, žeminančią asmens garbę ir orumą informaciją, privalo nemokamai paskelbti paneigimą be komentarų, adekvačioje vietoje tolygia apimtimi ir tokia pat forma artimiausiame savo spaudos leidinyje, televizijos, radijo laidoje ar kitoje visuomenės informavimo priemonėje, kurioje buvo paskelbta ši informacija. Vėlesnis paneigimas neatleidžia viešosios informacijos rengėjo nuo atsakomybės ir nėra prielaida jai sušvelninti.
. Šio straipsnio 3 dalyje nurodytų reikalavimų turi būti laikomasi ir tais atvejais, kai viešosios informacijos rengėjas ar platintojas savo noru paskelbia tikrovės neatitinkančios informacijos, žeminančios asmens garbę ir orumą ar kenkiančios jo teisėtiems interesams,  paneigimą ir atsiprašo asmens.  

 SKYRIUS. 

 straipsnis. 
. Žurnalistų ir leidėjų etikos komisija - viešosios informacijos rengėjų ir platintojų savivaldos institucija. Komisija rūpinasi žurnalistų profesinės etikos ugdymu ir nagrinėja profesinės etikos pažeidimus, žurnalistų, viešosios informacijos rengėjų ar jų savininkų paskirtų atsakingų asmenų padarytus informuojant visuomenę. 
. Žurnalistų ir leidėjų etikos komisiją iš 7 narių, kuriuos į ją skiria (po vieną) šio įstatymo 42 straipsnio 2 dalyje nurodytos institucijos bei organizacijos,  sudaro ir jos darbo tvarką nustato žurnalistų  organizacijų atstovų susirinkimas. Komisijos nariai skiriami 3 metams.
. Komisijos darbą organizuoja Komisijos pirmininkas, kurį Komisija išsirenka iš savo narių 1 metams. 
. Į Komisiją dėl profesinės etikos pažeidimų visuomenės informavimo priemonėse gali kreiptis visi suinteresuoti  asmenys.
. Komisija, nagrinėdama etikos pažeidimus, vadovaujasi Lietuvos žurnalistų ir leidėjų etikos kodeksu, Europos Tarybos Parlamentinės Asamblėjos rezoliucija „Dėl žurnalistinės etikos” bei šiuo įstatymu. 
. Komisija dirba pagal savo patvirtintą reglamentą. Komisijos sprendimai dėl profesinės etikos taisyklių pažeidimų turi būti skelbiami leidiniuose, radijo ir televizijos laidose Komisijos nustatyta tvarka.
. Viešosios informacijos rengėjai ar platintojai, nesutinkantys  su Komisijos išvadomis, gali kreiptis dėl jų į teismą, tačiau privalo paskelbti savo leidinyje ar laidose šios Komisijos išvadas. 

 straipsnis. 
1 Lietuvos radijo ir televizijos komisija ( toliau šiame ir 46 straipsniuose - Komisija) yra Seimui atskaitinga valstybės audiovizualinę politiką formuojanti ir šios politikos įgyvendinimą koordinuojanti bei kontroliuojanti institucija. Ji yra Seimo ir Vyriausybės ekspertė audiovizualinės politikos klausimais.

. Komisija savo veikloje vadovaujasi Lietuvos Respublikos Konstitucija, šiuo ir kitais įstatymais bei norminiais aktais, taip pat savo nuostatais, kuriuos tvirtina Seimas.

. Komisija yra juridinis asmuo, turi savo antspaudą bei sąskaitas bankuose. Komisijos būstinė yra Vilniuje. 

. Komisiją sudaro 12 narių: 1 narį skiria Prezidentas, 3 narius - Seimas Švietimo, mokslo ir kultūros komiteto teikimu, po 1 narį - Lietuvos dailininkų sąjunga, Lietuvos kinematografininkų sąjunga, Lietuvos kompozitorių sąjunga, Lietuvos rašytojų sąjunga, Lietuvos teatro sąjunga, Lietuvos periodinės spaudos leidėjų asociacija, Lietuvos žurnalistų draugija, Lietuvos žurnalistų sąjunga. Komisijos nariai skiriami jį paskyrusios institucijos ar jos valdymo organų įgaliojimų laikui. Jeigu Komisijos narys atsistatydina ar negali dalyvauti Komisijos darbe arba nelanko jos posėdžių daugiau kaip 4 mėnesius, jį paskyrusi institucija turi  pakeisti kitu. 

Lietuvos radijo ir televizijos komisijos nariu negali būti Prezidentūros, Seimo, Vyriausybės narys. Komisijos nariai bei jų šeimos nariai negali turėti transliuotojų akcijų. Komisijos nariai negali būti susiję darbo santykiais su transliuotojais.

. Komisijos nariai iš savo tarpo visų Komisijos narių balsų dauguma išsirenka dvejiems metams Komisijos pirmininką.

. Komisijos posėdžius ne rečiau kaip kartą per mėnesį šaukia Komisijos  pirmininkas savo iniciatyva arba vieno trečdalio Komisijos narių prašymu. 

. Komisijos posėdžiai yra vieši. Komisijos sprendimu posėdis gali būti uždaras, kai reikia apsaugoti asmens privataus gyvenimo slaptumą ar jo nuosavybę, taip pat jeigu viešas nagrinėjimas gali atskleisti valstybės, profesines ar komercines paslaptis. 

. Komisijos posėdžiai laikomi teisėtais, jei juose dalyvauja ne mažiau kaip 2/3 Komisijos narių. Nutarimai priimami paprasta visų Komisijos narių balsų dauguma. 

. Komisija turi administraciją, kuriai vadovauja administracijos direktorius. Administracijos direktoriumi negali būti Komisijos narys. Direktorių Komisija skiria konkurso tvarka. Direktorius už administracijos veiklą kasmet atsiskaito Komisijai. Komisijai nepatvirtinus metinės ataskaitos direktorius atsistatydina. Administracijos veikla organizuojama pagal jos nuostatus, kuriuos tvirtina Komisija. 

. Komisijos nutarimai jos kompetencijai priskirtais klausimais transliuotojams yra privalomi. Komisijos nutarimai dėl konkursų paskelbimo ir jų rezultatų, dėl licencijų išdavimo, pratęsimo, atsisakymo jas pratęsti ir jų galiojimo panaikinimo, taip pat dėl transliavimo veiklos reglamentavimo ir nuobaudų skyrimo skelbiami leidinyje “Valstybės žinios”. Šie nutarimai, išskyrus nutarimus dėl transliavimo veiklos reglamentavimo, gali būti skundžiami teismui per 30 dienų nuo jų paskelbimo dienos. Nutarimo apskundimas sustabdo jo vykdymą iki tol, kol teismas priims sprendimą dėl skundo. 
. Komisijos veiklai finansuoti transliuotojai, gaunantys pajamas (įplaukas) iš komercinės transliavimo veiklos, kas mėnesį privalo pervesti į Komisijos sąskaitą 0,9 procento pajamų (įplaukų), gautų iš reklamos, abonentinio mokesčio ir kitos komercinės veiklos. Iš transliuotojų ar operatorių, kurie per 3 mėnesius po nustatyto termino nepervedė lėšų į Komisijos sąskaitą, šios lėšos išieškomos per teismą. Komisija gali būti finansuojama ir iš kitų šaltinių – lėšų, gautų už konkursų organizavimą, paramos lėšų, leidybinės veiklos ir kt. 
. Komisija kasmet rengia ir tvirtina planuojamų išlaidų sąmatą. 

. Komisijos pirmininkas už Komisijos veiklą ne rečiau kaip kartą per metus atsiskaito Seimo plenariniame posėdyje bei pateikia Komisijos finansinės veiklos ataskaitą, kuri skelbiama leidinyje “Valstybės žinios”.



 straipsnis. 

. Komisija vykdo šias funkcijas:

) rengia radijo ir televizijos programų transliavimo strategiją ir dalyvauja rengiant radijo dažnių skyrimo strateginį planą Telekomunikacijų įstatymo nustatyta tvarka;

) šio įstatymo 30 straipsnyje nustatytais atvejais skelbia konkursus transliavimo ir (ar) retransliavimo licencijoms gauti, nustato šių konkursų ir licencijų sąlygas, licencijos mokesčio dydį, priima sprendimus dėl konkursų rezultatų ir licencijų išdavimo bei kontroliuoja licencijų sąlygų ir Komisijos priimtų nutarimų laikymąsi; 

) kontroliuoja, kaip transliuotojai laikosi šio ir kitų  su jų veikla susijusių įstatymų nuostatų, ypač tų, kuriomis reglamentuojami konkurencijos bei koncentracijos procesai, nustatoma transliuotojų pareiga retransliuoti LRT ir kitas nekoduotas antžeminės televizijos programas,  nuostatų dėl Europos audiovizualinių kūrinių ir nepriklausomų kūrėjų sukurtų audiovizualinių kūrinių masto transliuojamose programose, teisės rodyti mažos trukmės laidas apie visuomenės susidomėjimą keliančius įvykius, televizijos (išskyrus LRT) reklamai keliamų reikalavimų, programų rėmimo, licencijose nustatytos programų struktūros; 

) transliuotojams, pažeidusiems šio ir kitų su jų veikla susijusių įstatymų bei teisės aktų reikalavimus ar nevykdantiems Komisijos priimtų nutarimų, įstatymų nustatyta tvarka  taiko šias nuobaudas: pareiškia įspėjimą, skiria piniginę baudą (kuri negali būti didesnė kaip 5 procentai metinių transliuotojo pajamų), ne ilgiau kaip 3 mėnesiams sustabdo licencijos galiojimą, panaikina licencijos galiojimą; 

) tiria radijo ir  televizijos rinką Lietuvos Respublikoje;

) kaupia informaciją apie transliuotojus, analizuoja jų veiklą, rengia  informacinę bei metodinę medžiagą šiais klausimais;

)  kas dveji metai parengia ir paskelbia analitinę apžvalgą apie Lietuvos audiovizualinės politikos įgyvendinimą, audiovizualinių paslaugų rinkos raidą, šalies audiovizualinio sektoriaus plėtros perspektyvas;

) bendradarbiauja su Europos Sąjungos ir kitų užsienio šalių institucijomis, vykdančiomis analogiškas funkcijas, pagal savo kompetenciją atstovauja Lietuvos Respublikai tarptautinėse organizacijose;

) atlieka kitas įstatymų ir kitų teisės aktų nustatytas funkcijas.
. Komisija savo nuostatuose numatyta tvarka turi teisę gauti iš transliuotojų informaciją, būtiną  Komisijos funkcijoms vykdyti.  


 straipsnis. 
. Visuomenės informavimo inspektoriaus įstaiga - pagrindinių visuomenės informavimo principų įgyvendinimą, viešosios informacijos rengimą ir platinimą prižiūrinti nepriklausoma kolegiali institucija.
. Visuomenės  informavimo inspektoriaus įstaiga savo veikloje vadovaujasi Lietuvos Respublikos Konstitucija, šiuo ir kitais įstatymais, Vyriausybės nutarimais, taip pat savo nuostatais, kuriuos tvirtina Seimas.
. Visuomenės informavimo inspektoriaus įstaiga yra juridinis asmuo, turi savo antspaudą bei sąskaitas bankuose. Inspektoriaus buveinė yra Vilniuje.
. Visuomenės informavimo inspektoriaus įstaigą sudaro 5 ekspertai – pedagogikos, psichologijos, šeimos problemų, teisės bei visuomenės informavimo specialistai - ir jiems vadovaujantis visuomenės informavimo inspektorius. Inspektorius ir ekspertai turi būti nepriekaištingos reputacijos Lietuvos Respublikos piliečiai, turintys aukštąjį išsilavinimą bei kompetenciją, būtiną Visuomenės informavimo inspektoriaus įstaigos funkcijoms vykdyti. Inspektoriumi ir ekspertais negali būti Prezidentūros, Seimo ar Vyriausybės nariai. Visuomenės informavimo inspektorius ir ekspertai bei jų šeimos nariai negali turėti viešosios informacijos rengėjų ir platintojų akcijų ar būti su jais susiję darbo santykiais.
. Po vieną narį į Visuomenės informavimo inspektoriaus įstaigą skiria Prezidentas, Seimas, Jungtinių tautų vaikų fondo (UNICEF) Lietuvos nacionalinis komitetas, Lietuvos teisės akademija, Lietuvių katalikų mokslo akademija ir Lietuvos žmogaus teisių centras. Paskirti nariai gali būti atšaukiami nepasibaigus jų kadencijai Visuomenės informavimo inspektoriaus įstaigos nuostatuose numatytais atvejais.
Visuomenės informavimo inspektorius ir ekspertai skiriami 6 metų laikotarpiui ne daugiau kaip dviem kadencijoms iš eilės. Pirmajai kadencijai 3 nariai skiriami trejų metų laikotarpiui, kiti 3 - šešerių metų laikotarpiui. Pasibaigus pirmosios kadencijos nario įgaliojimų laikui, jį paskyrusi institucija (organizacija)  naują narį skiria šešerių metų laikotarpiui.
. Visuomenės informavimo inspektoriaus įstaigos sudarymą organizuoja Seimo Švietimo, mokslo ir kultūros komitetas. Jis šaukia pirmąjį posėdį, kuriame ekspertai iš savo tarpo išrenka kandidatą į visuomenės informavimo inspektoriaus pareigas. Inspektorius pradeda eiti pareigas jo kandidatūrą patvirtinus Prezidentui. Teikiamos kandidatūros Prezidentui nepatvirtinus, renkamas ir teikiamas Prezidentui tvirtinti naujas kandidatas į visuomenės informavimo inspektoriaus pareigas. Visuomenės informavimo inspektoriaus kadencijos trukmė - šešeri metai.
. Visuomenės informavimo inspektoriaus institucija dirba, vadovaudamasi savo pačios patvirtintu reglamentu. Ekspertų posėdžių, kuriuose kaip visateisis narys dalyvauja visuomenės informavimo inspektorius, sprendimai priimami visų Visuomenės informavimo inspektoriaus įstaigos balsų dauguma. Balsams pasiskirsčius po lygiai, lemiamas yra visuomenės informavimo inspektoriaus balsas. Priimtus sprendimus pasirašo ir tvirtina antspaudu visuomenės informavimo inspektorius. Visuomenės informavimo inspektoriaus sprendimai skelbiami “Valstybės žinių”  priede “Informaciniai pranešimai”. 
.  Lėšos Visuomenės informavimo inspektoriaus įstaigai finansuoti skiriamos iš valstybės biudžeto, nurodant jas atskira eilute .
. Visuomenės informavimo inspektorius už savo veiklą kasmet atsiskaito Seimo plenariniame posėdyje ir paskelbia metinę įstaigos veiklos ataskaitą.

 straipsnis. 
. Visuomenės informavimo inspektoriaus įstaiga atlieka šias funkcijas:
) vertina, kaip informuojant visuomenę laikomasi šiuo ir kitais  įstatymais nustatytų visuomenės  informavimo principų, teikia valstybės institucijoms siūlymus jų įgyvendinimui tobulinti;
) parengia ir teikia Vyriausybei tvirtinti kriterijus, pagal kuriuos spaudos leidiniai, kino ir videofilmai, radijo ir televizijos programos, kita viešoji informacija gali būti priskirta erotinei, smurtinei, pornografinei ar kitai įstatymų draudžiamai arba ribojamai viešajai informacijai, atsižvelgdama į  Žurnalistų ir leidėjų etikos komisijos siūlymus;
) nustato spaudos leidinių, kino ir videofilmų, radijo ir televizijos programų, kitos viešosios informacijos, priskirtos erotinei, smurtinei ar kitai ribojamai viešajai informacijai, klasifikavimo ir ženklinimo sistemą, atsižvelgdama į  Žurnalistų ir leidėjų etikos komisijos siūlymus;
) parengia spaudos leidinių, kino ir videofilmų, radijo ir televizijos programų ir kitos viešosios informacijos, priskirtos erotinei, smurtinei ar kitai ribojamai viešajai informacijai, platinimo tvarką ir teikia ją tvirtinti Vyriausybei;
) kontroliuoja, kaip viešosios informacijos rengėjai ir platintojai laikosi įstatymais ir kitais teisės aktais nustatytų kino filmų, videofilmų bei videoprogramų viešo rodymo, tiražavimo ir platinimo, erotinio pobūdžio renginių viešo rodymo, erotinio bei smurtinio pobūdžio spaudinių platinimo tvarkos reikalavimų;
) nustatyta tvarka nagrinėja žurnalistų ir kitų asmenų skundus dėl informacijos laisvės pažeidimų, visuomenės informavimo priemonėse paskelbtos tikrovės neatitinkančios, žeminančios jų garbę ir orumą ar kenkiančios jų teisėtiems interesams informacijos, taip pat skundus dėl teisės į privataus gyvenimo  apsaugą pažeidimus;
) prižiūri kaip platinamoje viešojoje  informacijoje laikomasi įstatymų nuostatų, draudžiančių tautinės, rasinės, religinės, socialinės ar lyčių neapykantos kurstymą, šmeižtą ir dezinformaciją;
) bendradarbiauja su Europos Sąjungos ir kitų šalių analogiškomis institucijomis, pagal savo kompetenciją atstovauja Lietuvos Respublikai tarptautinėse organizacijose;
) kas dveji metai parengia ir paskelbia analitinę apžvalgą, skirtą visuomenės informavimo principų įgyvendinimo būklei įvertinti, tolesnėms visuomenės informavimo demokratinės kultūros plėtros gairėms nustatyti.
. Vykdydama šio straipsnio 1 dalyje nurodytas funkcijas, įstatymų numatytais atvejais ir tvarka savo  kompetencijos ribose, Visuomenės informavimo inspektoriaus įstaiga gali:
) įspėti viešosios informacijos rengėjus ir platintojus apie pastebėtus pažeidimus ir pareikalauti juos pašalinti;
) pareikalauti, kad viešosios informacijos rengėjas ar platintojas nustatyta tvarka paneigtų tikrovės neatitinkančią informaciją, žeminančią asmens garbę ir orumą ar kenkiančią jo teisėtiems interesams, arba sudarytų jam galimybę pačiam atsakyti, paneigiant tokią informaciją; 
) kreiptis į kompetentingas valstybės institucijas dėl pastebėtų įstatymo pažeidimų ir atitinkamų sankcijų taikymo pažeidėjams;
) įstatymų nustatyta tvarka skirti nuobaudas ir (ar) taikyti kitas šiame ir kituose įstatymuose nustatytas poveikio priemones pažeidėjams.
. Visuomenės informavimo inspektoriaus įstaiga turi teisę nemokamai gauti iš viešosios informacijos rengėjų ir platintojų, valstybės ir savivaldybių įstaigų informaciją, būtiną įstaigos funkcijoms vykdyti.

 SKYRIUS. ATSAKOMYBĖ UŽ VISUOMENĖS INFORMAVIMO ĮSTATYMO
PAŽEIDIMUS IR JOS ĮGYVENDINIMO TVARKA

 straipsnis. 
. Už šio ir kitų įstatymų, tarptautinių sutarčių bei ratifikuotų tarptautinių konvencijų, reglamentuojančių viešosios informacijos rengimą, pažeidimus, taip pat už įstatymais nustatytos viešosios informacijos platinimo tvarkos pažeidimus atsako viešosios informacijos rengėjas ar platintojas šio ir kitų įstatymų nustatyta tvarka.
2 Valstybinės ir savivaldybių institucijos bei įstaigos, kitų biudžetinės įstaigos, pareigūnai už trukdymą viešosios informacijos rengėjams ar platintojams skleisti žinias, neteisėtą atsisakymą pateikti viešąją informaciją arba neteisingos informacijos pateikimą atsako įstatymų nustatyta tvarka. Tokie jų veiksmai gali būti skundžiami teismui.

 straipsnis. 
. Viešosios informacijos rengėjo ir (ar) platintojo veiklą gali laikinai sustabdyti arba nutraukti viešosios informacijos rengėjo ir (ar) platintojo savininkas savo iniciatyva arba teismas, jeigu viešosios informacijos rengėjas ir (ar) platintojas pažeidžia šio įstatymo nuostatas.
. Už šio įstatymo nuostatų pažeidimus licenciją turinčių transliuotojų veiklą taip pat gali laikinai sustabdyti Lietuvos radijo ir televizijos komisija.  Jei nutarimas laikinai sustabdyti viešosios informacijos rengėjo ir(ar) platintojo veiklą apskundžiamas teismui, konkretų viešosios informacijos rengėjo ir(ar) platintojo veiklos sustabdymo laiką nustato teismas. Šis laikas laikraščiams negali būti ilgesnis kaip 1 mėnuo, o žurnalams ir transliuotojams – 3 mėnesiai. 
. Viešosios informacijos rengėjo ir (ar) platintojo veikla nutraukiama tuo atveju, jeigu per pastaruosius 12 mėnesių teismas jau buvo bent kartą sustabdęs jo veiklą.
. Transliuotojų veiklą gali nutraukti teismas, remdamasis Lietuvos radijo ir televizijos komisijos nutarimu panaikinti transliavimo licencijos galiojimą šio įstatymo 30 straipsnio 16 dalyje nustatytais atvejais.

 straipsnis. 
. Viešosios informacijos rengėjas, paskelbęs be asmens sutikimo informaciją apie jo privatų gyvenimą (išskyrus šio įstatymo 14 straipsnio 3 dalyje bei 52 straipsnyje nustatytus atvejus), taip pat paskelbęs tikrovės neatitinkančią, žeminančią asmens garbę ir orumą informaciją, atlygina asmeniui padarytą moralinę žalą įstatymų nustatyta tvarka. Moralinės žalos atlyginimo dydį, kuris negali viršyti 100 tūkstančių litų, nustato teismas, tačiau kiekvienu atveju ieškovui priteisiama suma negali viršyti 5 procentų metinės viešosios informacijos rengėjo ar platintojo apyvartos.
. Už tokius pat pažeidimus, viešosios informacijos rengėjo ar platintojo padarytus pakartotinai nepraėjus vieneriems metams nuo paskutinio pažeidimo, priteisiama suma teismo sprendimu gali būti padidinta, tačiau kiekvienu atveju ji negali viršyti 10 procentų metinės viešosios informacijos rengėjo ar platintojo apyvartos. 	
. Viešosios informacijos rengėjo šio įstatymo nustatyta tvarka paskelbtas tikrovės neatitinkančios, žeminančios garbę ir orumą informacijos paneigimas ir atsiprašymas teikia pagrindą teismui mažinti moralinės žalos atlyginimą.
. Viešosios informacijos rengėjui, be fizinio asmens sutikimo paskelbusiam informaciją apie jo privatų gyvenimą (išskyrus šio įstatymo 14 straipsnyje nustatytus atvejus), taip pat paskelbusiam tikrovės neatitinkančią informaciją, žeminančią asmens garbę ir orumą, ir ją šio įstatymo nustatyta tvarka paneigusiam  bei atsiprašiusiam, teismas priteisia atlyginti padarytą moralinę žalą, tačiau šiuo atveju moralinės žalos atlyginimo dydis negali viršyti 10 tūkstančių litų.
. Teismas, nustatydamas moralinės žalos, išreikštos pinigais, dydį, atsižvelgia į žalą padariusio asmens turtinę padėtį, teisės pažeidimo sunkumo laipsnį, teisės pažeidimo pasekmes ir kitas turinčias reikšmės aplinkybes.
. Materialinės žalos atlyginimo dydį už tikrovės neatitinkančią informaciją, padariusią nuostolių asmenims, nustato teismas..

 straipsnis. 
. Viešosios informacijos rengėjas neatsako už tikrovės neatitinkančios informacijos paskelbimą, jeigu jis nurodė informacijos šaltinį, o ji buvo:
) pateikta valstybinių  ir savivaldybių institucijų bei įstaigų, politinių partijų, profesinių sąjungų, politinių ir visuomeninių organizacijų ar kitų asmenų  oficialiuose ar viešai paskelbtuose dokumentuose;
) viešai pasakyta atviruose posėdžiuose, pasitarimuose, spaudos konferencijose, mitinguose bei kituose renginiuose, o viešosios informacijos rengėjas neiškraipė pasakytų teiginių. Šiuo atveju visa atsakomybė tenka renginių organizatoriams ir informaciją paskelbusiems asmenims;
) anksčiau paskelbta kitose visuomenės informavimo priemonėse, jeigu  ši informacija nebuvo paneigta ją paskelbusiose visuomenės informavimo priemonėse;
) paskelbta tiesioginių radijo ar televizijos laidų dalyvių, nepavaldžių viešosios informacijos rengėjui;
) paskelbta specialioje rinkimų laidoje, kurią rengė ne pats viešosios informacijos rengėjas;
) paskelbta anoniminiuose reklaminiuose skelbimuose, neanoniminiuose užsakomuosiuose straipsniuose ar laidose;
) pateikta kaip nuomonė, komentaras ar vertinimas.
. Šio straipsnio 1 dalyje nurodytais atvejais už tikrovės neatitinkančio informacijos paskelbimą atsako tas, kas pirmas paskleidė tokią informaciją.
. Viešosios informacijos rengėjas, paskleidęs tikrovės neatitinkančią informaciją ir gavęs paneigimo tekstą, nedelsdamas privalo jį paskelbti savo visuomenės informavimo priemonėje.


 SKYRIUS. 

 straipsnis. 
. Lietuvos Respublikos Visuomenės informavimo įstatymas įsigalioja  nuo 2000 m. rugsėjo 1 d.    
. Įsigaliojus šiam įstatymui, netenka galios: 
) 1996 m. liepos 2 d. priimtas Lietuvos Respublikos visuomenės informavimo įstatymas Nr. I-1418 (Žin., 1996, Nr.71-1706, Nr.82-1971, Nr.121-2848; 1997, Nr.12-232, Nr.67-1677, Nr.91-2271; 1998, Nr.8-166).
) 1996 m. liepos 10 d. priimtas Lietuvos Respublikos Visuomenės informavimo įstatymo įgyvendinimo įstatymas Nr. I-1454 (Žin., 1996, Nr.71-1707);
) 1998 m. lapkričio 5 d. priimtas Lietuvos Respublikos Seimo nutarimas Nr.VIII-915 “Dėl žurnalistų etikos inspektoriaus veiklos reglamento” (Žin., Nr.8-166).

 straipsnis. 
. Šio įstatymo 36 straipsnio 2 ir 3 dalių nuostatas licenciją turintys transliuotojai  gali įgyvendinti  palaipsniui, bet ne vėliau kaip iki 2003 m. gruodžio 31 d.
. Lietuvos Respublikos Vyriausybė:
) iki 2000 m. rugsėjo  1 d. pateikia Seimui įstatymų, susijusių su šio įstatymo įsigaliojimu, papildymų ir pakeitimų projektus, kuriuose nustatoma viešosios informacijos rengėjų, platintojų ir kitų asmenų atsakomybė už šio įstatymo nuostatų pažeidimus;
) iki 2000 m. rugsėjo1 d. su šiuo įstatymu suderina Vyriausybės nutarimus ir kitus teisės aktus;
) rengiant 2001 m. valstybės biudžeto projektą numato Visuomenės informavimo inspektoriaus įstaigos finansavimą atskira eilute.”




Skelbiu šį Lietuvos Respublikos Seimo priimtą įstatymą.




RESPUBLIKOS PREZIDENTAS					VALDAS  ADAMKUS



Teikia Švietimo, mokslo ir kultūros komitetas

